Anɛ Ista ji Kristofohi a gbijlɔ lo?\nKANE NGƐ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chuvash Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hiri Motu Hungarian Igbo Iloko Indonesian Italian Japanese Karen (S'gaw) Kazakh Kikamba Kikaonde Kikuyu Kimbundu Kinyarwanda Kirghiz Kirundi Kongo Korean Kwangali Kwanyama Lingala Lithuanian Luganda Luo Luvale Macedonian Malagasy Maltese Maya Myanmar Ndebele Ndonga Nepali Ngabere Norwegian Nyaneka Nzema Oromo Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tahitian Tatar Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Venda Vietnamese Waray-Waray Xhosa Yoruba Zapotec (Isthmus) Zulu\nSANEHI NƐ WA NÍ KANELI ƆMƐ BIƆ . . .\nAnɛ Ista Ji Kristofohi A Gbijlɔ Niinɛ Lo?\nWomi nɛ ji, Encyclopædia Britannica a tu Ista he munyu ke, “e ji Kristofohi a gbijlɔ nɛ a kɛ kaiɔ Yesu Kristo Si Temi ɔ.” Se anɛ e ji Kristofohi a gbijlɔ lo?\nLoko a ma ná nɔ mi mami kaa nɔ́ ko ji anɔkuale ɔ, ja a le nɔ́ ɔ he sane fitsofitso. Jã kɛ̃ nɛ wɔ hu loko wa ma ná nɔ mi mami kaa Ista ji Kristofohi a gbijlɔ ɔ, e he hia nɛ waa le Ista he sane fitsofitso.\nKekleekle ɔ, Yesu fã e se nyɛɛli ɔmɛ kaa a kai e gbenɔ ɔ, se pi e si temi. Bɔfo Paulo tsɛ gbijlɔ nɛ ɔ ke, “Nyɔmtsɛ niye ní ɔ.”—1 Korinto Bi 11:20; Luka 22:19, 20.\nWomi nɛ ji, Encyclopædia Britannica a de hu ke, “tsakpa ko be” Ista kusumihi kɛ Yesu si temi ɔ a kpɛti, “mohu ɔ, e je blema kusumihi a mi.” Kaa nɔ hyɛmi nɔ́ ɔ, womi nɛ ji, The Encyclopedia of Religion ɔ de ngɛ hlui kɛ alɔngɔ nɛ piɛɛ Ista kusumihi nɛ a yeɔ ngɛ mahi fuu a nɔ ɔ he ke: “Hlui daa si kɛ ha wami ehe nɛ e je kpo ngɛ gbenɔ (nɛ he wa) kaa hlui toto ɔ mi.” E de hu ke: “A le alɔngɔ kaa lohwe nɛ fɔɔ wawɛɛ, lɔ ɔ he ɔ, a kɛ alɔngɔ da si kɛ ha gbiɛ be.”\nNí lelɔ kpanaa nɛ a tsɛɛ lɛ ke Philippe Walter a tsɔɔ bɔ nɛ pee nɛ kusumi nɛ ɔmɛ ba piɛ Ista gbijlɔ ɔ he ɔ mi. E ngma ke, “akɛnɛ a bɔ mɔde kaa a ma ha nɛ wɔ jali ba plɛ Kristofohi” he je ɔ, a ngɔ gbijlɔ ko nɛ wɔ jali yeɔ ngɛ “fĩɛ be mi kɛ gbiɛ be mi ɔ kaa Yesu si temi ɔ he gbijlɔ.” Walter de hu ke, “Kristofohi a gbijlɔhi” nɛ a yeɔ ngɛ wɔ jali a gbijlɔ yemi behi a nɔ ɔ, ha nɛ nihi babauu ba plɛ Kristofohi.\nNíhi nɛ a pee konɛ a kɛ ha nɛ nihi nɛ ba plɛ Kristofohi ɔ yɛ nɔ benɛ bɔfo ɔmɛ ngɛ wami mi, ejakaa bɔfo ɔmɛ pee kaa ‘blɔ tsimi’ ní kɛ ha wɔ jami. (2 Tesalonika Bi 2:7) Bɔfo Paulo kɛ kɔkɔ bɔmi ha kaa, ‘ke e je ɔ,’ nihi “maa ye lakpa kɛ puɛ nyɛmimɛ ɔmɛ a tue kɛ ya nyɛɛ a se.” (Bɔfo Ɔmɛ A Ní Tsumi 20:29, 30) Kɛ ma kaseli ɔmɛ a be ɔ nyagbe mi ɔ, bɔfo Yohane ngma kaa ni komɛ ngɛ Kristofo ɔmɛ ekomɛ sisie momo. (1 Yohane 2:18, 26) Lɔ ɔ bli blɔ nɛ wɔ jami kusumihi ba futu Kristofohi a jami ɔ.\n“Nyɛɛ kɛ ni nɛmɛ nɛ he we yi ɔ kó bɔ.”—2 Korinto Bi 6:14\nEko ɔ, ni komɛ ma susu kaa tɔmi ko be he kaa a ngmɛ blɔ nɛ Ista kusumihi ba futu Kristofohi a jami ɔ, ejakaa, e ha nɛ “wɔ jali ɔmɛ” nu nɔ́ nɛ Yesu si temi ɔ tsɔɔ ɔ sisi saminya. Se kaa Paulo ngɛ je mi ɔ, e be susumi nɛ ɔ nɔ kplɛɛe kɔkɔɔkɔ. E ngɛ mi kaa benɛ Paulo ngɛ blɔ hiae ngɛ mahi nɛ a ngɛ Roma nɔ yemi ɔ sisi ɔ mi ɔ, e na wɔ jami mi gbijlɔhi babauu mohu lɛɛ, se e kɛ e he wui mi konɛ e kɛ ha nɛ nihi nɛ a nu Yesu he sane ɔ sisi saminya. Mohu ɔ, e bɔ Kristofohi kɔkɔ ke: “Nyɛɛ kɛ ni nɛmɛ nɛ he we yi ɔ kó bɔ. Dami sane yemi kɛ mlaa tɔmi ɔ, mɛni kake peemi lɛ ngɛ a kpɛti? Aloo mɛni bɔmi lɛ ngɛ la kɛ diblii a kpɛti? Lɔ ɔ he ɔ, Nyɔmtsɛ ɔ ke, ‘Nyɛɛ je a kpɛti, nɛ nyɛ tsɔ nyɛ he kɛ je a he. Nyɛ ko ta nɔ́ ko nɛ he tsɔ we he.’”—2 Korinto Bi 6:14, 17.\nMɛni wa na ngɛ nɔ́ kpiti nɛ wa susu he nɛ ɔ mi? E tsɔɔ heii kaa Ista pi Kristofohi a gbijlɔ.\nMɛnɔ Bɔ Mawu?